b'\n_START_ARTICLE_\nCloudcomputing\n_START_SECTION_\nFordele og ulemper\n_START_PARAGRAPH_\nFordelene ved "cloud computing" er bl.a. fleksibel adgang, enkel administration og ofte en mere simpel eller billigere betalingsmodel. Samtidig er det muligt at skalere cloud serveren, s\xc3\xa5 hvis behovet stiger, kan man let \xc3\xa6ndre i sit set-up og dermed have kapacitet nok. P\xc3\xa5 denne m\xc3\xa5de er man fri for pludselige investeringer i dyr hardware._NEWLINE_Ulemperne er bl.a. leveringsusikkerhed, leverand\xc3\xb8rafh\xc3\xa6ngighed eller performanceproblemer, hvor systemerne k\xc3\xb8rer langsommere - og usikkerhed i forhold at passe p\xc3\xa5 f\xc3\xb8lsom data._NEWLINE_Beregninger og databehandling bliver foretaget i generiske datacentre, hvilket kan udg\xc3\xb8re en sikkerhedsrisiko ved at anvende givne tjenester, hvis man ikke anvender tilg\xc3\xa6ngelige sikkerhedssystemer, eksempelvis kryptering, passwords, fysisk autentifikation i form af smartcards, fingeraftryk eller andre biometriske metoder._NEWLINE_I takt med at cloud computing bliver mere udbredt, fors\xc3\xb8ger man ogs\xc3\xa5 at nedbryde flere forhindringer. Bl.a. er det nu muligt at finde en ren europ\xc3\xa6isk server, s\xc3\xa5 man er fri for at den amerikanske sikkerhedstjeneste kan f\xc3\xa5 adgang til evt. f\xc3\xb8lsomt materiale. Samtidig arbejder man p\xc3\xa5 at standardisere den europ\xc3\xa6iske datalovgivning, s\xc3\xa5 man i stedet for at skulle tage hensyn til 27 forskellige regels\xc3\xa6t, kun skal tage hensyn til \xc3\xa9t.'